stanford-oval/wikipedia huggingface dataset:
Rebel Meets Rebel
Aiheesta muualla

Rebel Meets Rebelin virallinen kotisivu
Big Vin Recordsin virallinen kotisivu (Arkistoitu – Internet Archive)
Rebel Meets Rebelin kappaleiden sanoituksia (Arkistoitu – Internet Archive)
Rautakorpi

Rautakorpi on sukunimi, joka on muun muassa seuraavilla suomalaisilla henkilöillä:
Esko Rautakorpi, elokuvakriitikko
Jukka Rautakorpi (s. 1963), jääkiekkovalmentaja
Kaarlo Rautakorpi, ent. Grönblad (1884–1961), pankinjohtaja ja tulitikkutehtailija
Kaisaleena Rautakorpi (s. 1994), pesäpalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rautakloridi

Rautakloridi voi viitata ainakin seuraaviin yhdisteisiin:
Rauta(II)kloridi eli ferrokloridi
Rauta(III)kloridi eli ferrikloridi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rautakloridi”, voi hakea sivunnimihaulla, laajalla sivunnimihaulla tai tekstihaulla.
Rautakausi II Palestiinassa

Rautakausi II on ajanjakso Israelin ja Palestiinan historiassa, joka sijoittuu noin vuosille 1000–586/500 eaa.
Rautakausi II on perinteisesti jaettu kolmeen osaan Raamatun tapahtumien perusteella. Rautakausi IIA:n (1000–925/900 eaa.) päättymisenä on pidetty vuotta 925 eaa., jolloin Salomon ajan katsotaan päättyneen. Rautakausi IIB (900–720/700 eaa.) päättyi vuonna 720 eaa. Samarian valloitukseen ja Israelin tuhoutumiseen. Rautakausi IIC ja rautakausi II kokonaisuudessa on katsottu päättyneen vuoteen 586 eaa., jolloin babylonialaiset valloittivat Jerusalemin ja tuhosivat Juudan kuningaskunnan.
Arkeologisen tutkimuksen perusteella 900- ja 800-lukujen eaa. materiaalisessa kulttuurissa ei löydy suuria eroja. Sen sijaan 700-luvulla keramiikka on alkanut kehittyä eri suuntaan, joten keramiikan perusteella Rautakausi IIA ulottuisi vuoteen 800 eaa., jonka jälkeen alkaisi IIB. Israelin seudun arkeologiassa 700-luvun eaa. lopulla näkyy selvästi assyrialaisten valloittajien vaikutus tuhokerrostumana. Erityisesti Megiddossa kerrostuman päällä on selvä kerros assyrialaisvaikutteista arkkitehtuuria. Juudea alkoi vaurastua ilmeisesti vasta 600-luvulla eaa., kun Assyria oli tuhonnut sen pohjoisen kilpailijan Israelin ja lopulta myös assyrialaisten vaikutus oli alkanut pienentyä. Jerusalem olikin arkeologisen aineiston perusteella merkittävä keskus 600-luvulla eaa.
Rantakenttä

Rantakenttä tarkoittaa useampaa eri asiaa
Rantakenttä on merenrannassa oleva osittain vedenalainen tasanne.
Rantakenttä on pesäpallokenttä Kiteellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rantakenttä”, voi hakea sivunnimihaulla, laajalla sivunnimihaulla tai tekstihaulla.
Red Stripe

Pullo Red Stripeä.
Red Stripe on jamaikalainen lager-tyyppinen olutmerkki. Se oli alun perin ale-tyyppinen, mutta vuonna 1938 olut korvattiin lagerilla. Oluen alkoholipitoisuus on 4,7 %.
Alun perin olutta valmisti kingstonilainen Desnoes & Geddes -yritys vuodesta 1927 alken, kunnes Guinness Brewing Worldwide (myöhemmin Diageo) osti enemmistön panimosta vuonna 1993. Vuonna 2015 Heineken osti Diageon osuuden yrityksestä.
Aiheesta muualla

Red Stripe (Pohjois-Amerikka)
Red Stripe (Iso-Britannia)
Rane Vaskivuori

Rane Vaskivuori (12. toukokuuta 1967 Kauhajoki – 23. kesäkuuta 2016 Helsinki) oli suomalainen sisustussuunnittelija ja tuotemuotoilija.
Vaskivuoren tunnetuimpia töitä ovat MoMA New Yorkin pysyväiskokoelmiin valittu Globlow-valaisin (yhdessä Vesa Hinkolan ja Markus Nevalaisen kanssa) ja Y-sateenvarjoteline ja -naulakko. Uransa tärkeimpänä tunnustuksena Vaskivuori piti Chicago Athenaeumin vuonna 1998 myöntämää Good Design Awardia.[lähde? ] Vaskivuori oli Arkkitehtuuritoimisto Valvomo Oy:n osakas ja perustajajäsen.
Vaskivuori kuoli haimasyöpään 49-vuotiaana 23. kesäkuuta 2016.
Aiheesta muualla

The Museum of Modern Art MoMa (New York) has included the Globlow- lamp in the Design Collection (1998)
Rane Vaskivuori MOMA:n sivuilla
Rane Vaskivuori Stylepark-sivustolla
Ranskan perustuslaki (1958)

Tämä artikkeli on osa Ranskan viidennen tasavallan poliittista elämää ja rakennetta koskevasta kokonaisuudesta
Viides tasavalta
Ranskan perustuslaki (1958)
Ranskan perustuslakineuvosto
Ranskan tasavallan presidentti
Ranskan pääministeri
Ranskan hallitus
Ranskan parlamentti:
Ranskan kansalliskokous
Ranskan senaatti
Alueneuvosto (Ranska)
Yleisneuvosto (Ranska)
Ranskan departementit
Ranskan arrondissementit
Ranskan kantonit
Ranskan kunnat
Ranskan presidentinvaalit
Ranskan kansalliskokouksen vaalit
Ranskan senaatin vaalit
Ranskan aluevaalit
Ranskan kantonivaalit
Ranskan kunnallisvaalit
Ranskan kansanäänestykset
Ranskan perustuslaki vuodelta 1958 on 4. lokakuuta 1958 hyväksytty Ranskan historian viidennen tasavallan perustuslaki. Sen perusteella on järjestetty tasavallan erilaiset instituutiot ja toimivaltuudet. Perustuslaki pohjaa oikeutensa demokratiaan: kansan hallitus, kansan valtuudella ja kansaa varten.
Perustuslaki hyväksyttiin kansanäänestyksessä 28. syyskuuta 1958 suurella äänten enemmistöllä. Enemmistö oli hyvin laaja, jos sitä verrataan neljännen tasavallan perustaneeseen vuoden 1946 kansanäänestykseen. Sittemmin perustuslakia on muutettu (vuoden 2009 alkuun mennessä) kaikkiaan kuusitoista kertaa, joka kansalliskokouksen ja senaatin yhteisistunnossa, jota kutsutaan nimellä Congrès, tai suoraan kansalta kysytyn kansanäänestyksen kautta.
Perustuslain johdanto viittaa muihin perustavanlaatuisiin teksteihin: Ihmis- ja kansalaisoikeuksien julistukseen, joka annettiin 26. elokuuta 1789, 27. lokakuuta 1946 hyväksytyn perustuslain esipuheeseen sekä vuoden 2004 ympäristöjulistukseen. Nämä tekstit kuten myös tasavallan lakien takaamat perusperiaatteet muodostavat yhdessä Perustuslakikokonaisuuden.
Ranskan perustuslakineuvosto (Conseil constitutionnel français) selvittää pyydettäessä kaikkien lakien yhteensopivuuden perustuslain kanssa. Myös jokainen tuomari on velvollinen toteuttamaan perustuslain määräyksiä oikeudenkäytössään.
Lyhyesti

Vuoden 1958 perustuslaki luotiin, koska Ranskan piti päästä Algerian sodasta ja sen erityinen piirre on paluu vahvaan toimeenpanovaltaan. Perustuslain kirjoittamiseen vaikutti erittäin voimakkaasti pääministeri Michel Debré, joka halusi Britannian mallin mukaista vahvaa pääministeriä. Myös kenraali Charles de Gaulle vaikutti voimakkaasti näkemyksillään asiaan, sillä hän halusi tehdä tasavallan presidentistä keskeisen vallankäyttäjän. Viidennen tasavallan perustuslakiin on vaikuttanut voimakkaasti de Gaullen Bayeux’ssa 6. kesäkuuta 1946 pitämä puhe.
Lähdeviitteet

↑  Vuoden 1958 äänestyksessä lakia kannatti 81,69 % äänestäneistä ja äänestämättä jätti 19,37 % äänioikeutetuista. Vuoden 1946 perustuslaki sai taakseen 53,24 % äänestäneistä ja äänioikeuttaan ei käyttänyt 32,38 % äänioikeutetuista.
Ranskan perustuslaki (1958)
Reinhold Brix von Böningh

Reinhold Brix von Böningh (28. elokuuta 1818 Tallinna – 11. toukokuuta 1891 Porvoo) oli suomalainen virka- ja valtiopäivämies.
Von Böninghin vanhemmat olivat kielenkääntäjä ja Suomen kauppa-asiamies Tallinnassa, hovineuvos Gustaf Fredrik von Böningh ja Anna Charlotta Böning ja puoliso vuodesta 1874 Ida Johanna Vilhelmina Lindeqvist (k. 1922). Von Böningh tuli ylioppilaaksi 1840. Hän harjoitti venäjän kieliopintoja Moskovassa 1843 ja suoritti kameraalitutkinnon 1847. Kenraalikuvernöörinkanslian ylimääräinen virkamies hänestä tuli 1849 ja kielenkääntäjä 1851. Von Böningh toimi Suomen kansalaisten oikeudenkäyntiavustajana Pietarissa ja Suomen passitoimiston virkamiehenä vuodesta 1855. Suomen valtiosihteerinviraston kirjaajana hän toimi 1863–1884. Von Böningh sai kollegiasessorin arvon 1864, hovineuvoksen arvon  1875 ja kollegineuvoksen arvon  1879. Valtiopäiväedustaja hän oli aatelissäädyssä 1877–1878 ja 1888.
Reinhold Behr

| Mitalit> Maa:   Länsi-Saksa. Olympialaiset .Miesten miekkailu | Mitalit> Maa:   Länsi-Saksa. Olympialaiset .Miesten miekkailu | Mitalit> Maa:   Länsi-Saksa. Olympialaiset .Miesten miekkailu | Maa:   Länsi-Saksa> .Miesten miekkailu |
| --- | --- | --- | --- |
|  Hopeaa | Montreal 1976 | kalpa, joukkuekilpailu |  |
Reinhold Behr (s. 17. lokakuuta 1948 Tauberbischofsheim) on saksalainen entinen miekkailija. Hän oli mukana saamassa hopeaa kalvan joukkuekilpailussa kesäolympialaisissa 1976 Montrealissa. Hän kilpaili myös sen yksilökilpailussa. Hän oli jo kesäolympialaisissa 1972 Münchenissä osallistunut kalpakilpailuun sekä yksilönä että joukkueen jäsenenä.
Red Team

Red Team on simuloiduissa tilanteissa hyökkäyksellinen, vihollista kuvaava oman organisaation yksikkö. Vastaavasti Blue Team tarkoittaa oman organisaation "varsinaista" yksikköä.kenen mukaan? Suomessa red teamista käytetään usein nimeä 'maaliosasto'.selvennä
Termiä käytetään muun muassa sodankäynnissä ja tietoturvassa. Edellisessä Red Team toimii kuten vihollinen, jälkimmäisessä kuten esimerkiksi krakkeri. Red Team mahdollistaa hyvin tehokkaan ja realistisen harjoittelun yksikön toimialalla tarjoamalla näkymän vastapuolen toimintaan.
Red Team luo toimintaan:
realistisuutta, jota vain todellinen vastustaja pystyy enää parantamaan
inhimillisen leiman, jolloin esille tulee esimerkiksi harhauttaminen ja oppiminen
kaksipuolisuuden (hyökkäys oppii puolustuksesta ja puolustus hyökkäyksestä)
Maksiimit

Ryhmien "Red Team" ja "Blue Team" pitää harjoituksen aikana olla fyysisesti erillään toisistaan (esimerkiksi erilliset peliteltat), jotta niiden toistensa toimenpiteistä saama informaatio vastaisi todellista tilannetta.
Harjoituksella pitää olla tehokas valvontaorganisaatio, jotta vältytään harjoituksen aiheuttamilta tietoturvariskeiltä (ts. peli keskeytetään tarvittaessa). Valvontaorganisaation tehtävä on myös pitää kirjaa tuloksista.
Reinhold Ernst Petter Jägerhorn

Reinhold Ernst Petter Jägerhorn (26. maaliskuuta 1838 Helsinki – 27. maaliskuuta 1926 Espoo) oli suomalainen juristi, kartanonhoitaja ja yhdistys- ja valtiopäivämies.
Jägerhornin vanhemmat olivat  tullijohtokunnan asessori Blechard Gustaf Jägerhorn ja Anna Helena Lovisa Schwenzon. Jägerhorn tuli ylioppilaaksi Helsingissä ja suoritti tuomarintutkinnon 1860 ja kameraalitutkinnon 1861, varatuomarin arvon hän sai 1863. Hän oli senaatin palveluksessa kopistina vuodesta 1870, kartanonhoitaja Yläneellä 1873–1891 ja Suomen lähetysseuran palveluksessa 1895–1915.
Jägerhorn hoiti sukunsa omistamaa Yläneen kartanoa. Hän myös toimi pitkään Yläneen kuntakokousen puheenjohtajana.
Jägerhorn oli aatelissäädyssä edustaja valtiopäivillä 1891, 1894, 1899, 1900 ja 1905–1906.
Eino Antiwäkki

| Eino Antiwäkki> Henkilötiedot |
| --- | --- |
Syntynyt: 1984 Järvenpää
Muusikko
Taiteilijanimi:  Eino Antiwäkki, Boy Marco, Ghettotarzan
Laulukielet:  suomi
Tyylilajit:  rap, huumorimusiikki, elektro
Yhtyeet:  Enkkäpojat, Omistuz, Yli-Bosses
Levy-yhtiöt:  Skill Street Entertainment, Enkkä Records, Olari 21 Musiikki
  [ Muokkaa Wikidatassa ] [ ohje ]  
Eino Antiwäkki (s. 1984 Järvenpää) on suomalainen rap-artisti. Hän on kotoisin Järvenpään Kinnarista. Antiwäkki on julkaissut valtaosan levyistään omakustanteena. Uransa aikana hän on levyttänyt Skill Street Entertainmentille ja nykyisin hän on Olari 21 Musiikki levy-yhtiön artisti. Hän on myös kilpaillut vuoden 2004 Rap SM-kisoissa nimellä Ghettotarzan, mutta ei päässyt finaaliin asti.
Ura

Antiwäkki aloitti musiikinteon yläasteella moduulimusiikinteko-ohjelmalla. Rap-harrastus sai alkunsa hänen tutustuttuaan Lavikseen (silloinen Laveerre). Tämän jälkeen Antiwäkki on julkaissut omakustannelevyjä ja ilmaismixtapeja. Antiwäkin ensimmäinen studioalbumi Rotsit auki julkaistiin Skill Street Entertainmentin kautta 24. elokuuta 2011. Toinen studioalbumi Raaka keikka julkaistiin 11. lokakuuta 2012 yhteistyössä tuottaja Keemohin kanssa. Viimeisin kokopitkä albumi Einopedia julkaistiin Olari 21 Musiikki levy-yhtiön kautta 17. helmikuuta 2017.
Viime vuodet Eino Antiwäkki on tehnyt musiikkia lähinnä tuottajien Keemoh ja DJ Kapelimestari kanssa. Pitkän uransa aikana hän on ehtinyt tehnyt yhteistyötä myös monien suomiräpin kärkinimien kanssa ja samoilla raidoilla hänen kanssaan ovat esiintyneet mm. Paperi T, Tommishock, Sairas T ja Laveerre.
Eino Antiwäkki ilmoitti toukokuussa 2017 lopettavansa soolouransa, mutta jatkavansa mahdollisesti räppäämistä Laviksen kanssa toteutettavassa Yli-Bosses-projektissa sekä vierailijana muiden artistien kappaleilla.
Diskografia > Albumit

Hevoskuiskaaja EP (2001)
Hiphopin likaaja (2002)
Elämän bustaaja (2002)
Kuoleman bustaaja (2003)
Isoo rytmii inna di Bööle (2008)
KeikkapromoCD (2009) (promo)
Rotsit auki (2011)
Einopedia (2017)
Raaka keikka (2012)
Multiversumin Huipentuma (2013)
Rap Game Hulks (2017)
Yli-Bosses
Just OverBossin' (2017)
Taivaalla (2019)
Hip Hop Pelin Valtiaat (2020)
Diskografia > Mixtapet

Armeija vei miehen elämän (2004)
SALAMC (2005)
Rommialbumi Vol.1 (2006)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Laveerre | "Suomen hiphopin Jeesus 2" | Kadunlakaisija | Kunt Kuntified | 2001 |
| Laveerre | "Rokataan elämä", "Kazakstanin hip hopin Mooses" | RäppiRalli |  | 2002 |
| Laveerre | "Villi länsi", "Me juostaan tätä paskaa" | Taigan kutsu LP | Kunt Kuntified, - | 2002 |
| Laveerre | "Ei elämää, ei laiffii", "Laveerre vs. Eino", "Mun helvetti" | Amerikan vaarallisin turisti | -, -, Kunt Kuntified | 2002 |
| Laveerre | "Suomihoppari '03" | LazyFatBoy 4 Life |  | 2003 |
| Laveerre | "Et voi omistaa", "Pettynyt" | Elämätön luuseri |  | 2003 |
| Laveerre | "Vain kaksi miljardista pääsee Eedenin puutarhaan" | Evoluutio |  | 2003 |
| D-Ugly / LX-Beats | "Täydellinen päivä" | Halpatuotantoa | ThaJain | 2003 |
| Laveerre | "Pettynyt edelleen -remix-", "Vaatteet pois!" | Miehen maailma | Elton Hank | 2004 |
| Lavis & Tommy Darkflow | "Lloyd Banks" | Jos sanat vois tappaa |  | 2004 |
| Vastis | "Et tiedä minne joudut" | Et tiedä minne joudut |  | 2004 |
| Vastis | "Pidä varas" | Sielunruokaa |  | 2005 |
| Jumal Olo Lavis | "Itsenäiset miehet" | Lyrikaalinen Bagebooli |  | 2006 |
| Jumal x10 Lavis | "Kultainen perse", "Texas Sex Ranger" | Gorgonzola Flow |  | 2008 |
| Lavis | "Junnujoukkueen valmentaja", "Susan Bööle" | Ookkonä huudeilt?! | -, Jumal Velho | 2009 |
| Dr. Sykerö | "Kylähullut" | SalaisuukSieni maailma | Hasalah Masalah | 2010 |
| Hannes H. | "Mikä on kun ei taidot riitä" | Ei turhia paineita |  | 2010 |
| Kalevi | "Antibabylon" | Sushi EP |  | 2012 |
| Tommishock | "Luodinreiän läpi" | Legenda Langen |  | 2013 |
| Keemoh | "Viimenen ruutu" | Viimenen ruutu |  | 2015 |
| Lavis & Keemoh | "Donkey Kongz" | Enkeleiden alistajat | Ikonico | 2015 |
Aiheesta muualla

Eino Antiwäkki Skill Street Entertainmentin sivustolla (Arkistoitu – Internet Archive)
Eino Antiwäkki Myspacessa (englanniksi)
Eino Antiwäkki (Arkistoitu – Internet Archive). Olari 21 musiikki.
Rane

| Rane |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Rauno
Infobox OKNimi-testi OK: 
Rane on suomalainen miehen ja naisen etunimi. Vuoden 2019 loppuun mennessä Rane-nimen on saanut noin 30–40 suomalaista miestä ja muutama nainen.
Tunnettuja Rane-nimisiä

Rane Carnegie, kanadalainen jääkiekkoilija
Rane Raitsikka (oik. Harri Antero Jäntti), suomalainen kitaristi ja basisti
Rane Vaskivuori, suomalainen sisustussuunnittelija ja tuotemuotoilija
Kuvitteellisia Rane-nimisiä

Rane, tamperelainen mieshenkilö Raptorin esittämässä kappaleessa Rane.
Rantayrtit

| Rantayrtit |
| --- | --- |
 Rantayrtti (Lycopus europaeus)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Rantayrtit Lycopus  L.
Katso myös
   Rantayrtit Wikispeciesissä   Rantayrtit Commonsissa 
Infobox OKNimi-testi OK: 
Rantayrtit (Lycopus) on suku huulikukkaiskasvien heimossa. Siihen kuuluu 18 lajia. Niistä Euroopassa esiintyy kaksi: rantayrtti (Lycopus europaeus) ja sulkarantayrtti. Pohjois-Amerikassa ja Itä-Aasiassa tavataan monia rantayrttilajeja. Suomessa rantayrtti on yleinen rantakasvi maan eteläosassa.
Lajeja

rantayrtti eli luhtarantayrtti (Lycopus europaeus)
sulkarantayrtti (Lycopus exaltatus)
virginianrantayrtti (Lycopus virginicus)
Aiheesta muualla

Finto: Kassu – Kasvien suomenkieliset nimet: Rantayrtit (Lycopus)
Suomen Lajitietokeskus: Rantayrtit – Lycopus
ITIS: Lycopus (englanniksi)
United States Department of Agriculture (USDA): Lycopus (englanniksi)
Flora of China: Lycopus (englanniksi)
Rantola

Rantola on kylä Sauvossa ja vuonna 1969 Sauvoon liitetyn Karunan kunnan keskuskylä. Kylä sijaitsee noin kahdentoista kilometrin päässä Sauvon keskustasta.
Historia

Rantola oli alkujaan rälssitalo Kasklahden kylässä, josta tuli alueen keskuspaikka, kun paikalle rakennettiin vuonna 1912 pieni sähkölaitos, josta tuli nykyinen sähköyhtiö Caruna. Nykyään se kattaa osat Kasklahden lahden pohjoispuolella ja Sydänmaan lahden eteläpuolella kylistä. Kylän läpi kulkee Karunantie, johon kuuluva vuonna 1962 rakennettu silta yhdistää kaksi lahden toisistaan erottamaa Karunan osaa.
Palvelut

Kylässä toimii Rantolan puoti ja Rantolan kievari. Sauvon kädet ovat pitäneet entisessä Rantolan ja sittemmin Karunan vanhassa meijerissä  kesäisin eri taiteilijoiden näyttelyitä.  Alueella on suoramyyntitiloja, kuten Gresblölen tila ja Salmensuun tila.
Alueella toimii Karunan kyläyhdistys. Karunan nuorisoseuran talo on Karunan urheilijoiden ylläpitämä yleisötila. Nuorisoseuran talon yhteydessä on tanssilava. Kylän alueella on yleinen uimaranta.
Rautakosken ruukki

Rautakosken ruukki toimi Lopen Salonkylässä Rautajoen varrella vuosina 1850–1905. Ruukki tuotti rautaa lähiseudulta kerätystä järvi- ja suomalmista. Tämä malmi sulatettiin harkoiksi ruukin harkkohytissä ja taottiin sitten kankiraudaksi. Ruukin perusti Salon kartanon omistanut lippujunkkari Adolf Sohlman. Vuonna 1860 Sohlman erotti ruukin laitoksineen ja kolmasosan Salon kartanosta vävylleen nimismies Johan August Lindgrenille joka oli toiminut ruukin isännöitsijänä sen perustamisesta lähtien. Näin syntynyttä uutta tilaa alettiin kutsua Salmion kartanoksi.
Ruukki luopui harkkohytistä 1860-luvulla ja osti tästä lähtien muualta valmista takkirautaa. Lisäksi alettiin ostaa myös rautaromua. Näistä raaka-aineista tuotettiin sitten kankirautaa ja valmiita rautatuotteita. Vuonna 1874 Lindberg muodosti ruukista Rautakoski Oy-nimisen osakeyhtiön ja erotti yhtiölle 507 tynnyrinalaa Salmion kartanon maista. Ruukkiin kuului tässä vaiheessa myös öljynpuristamo jossa valmistettiin öljyä ja öljykakkuja sekä parin kilometrin päässä sijainnut tiilitehdas joka tuotti tulenkestäviä tiiliä. Uutta ruukkiyhtiötä johti ensin Lars Gustaf (L.G.) Schultz ja sitten hänen poikansa Victor Schultz. Victor Schultz oli Salmion kartanon vuodesta 1876 omistaneen Carl Johan Olssonin (1822–1910) vävy ja Olsson myi kartanon hänelle 1894.
Ruukin toiminta päättyi lopullisesti 1905 kun se ei enää kyennyt kilpailemaan venäläisen rautateollisuuden kanssa. Victor Schultz myi Salmion kartanon ja entisen ruukin rakennukset Kytäjän ja Mustion kartanot omistaneelle kamariherra Hjalmar Linderille vuonna 1909.
Aiheesta muualla

Pörssitieto: Rautakosken ruukki
Remi

Remi voi viitata seuraaviin:
remit (lat. Remi), kelttiläinen heimo
Remi eli Durocortorum, antiikin aikainen kaupunki Galliassa, nykyinen Reims Ranskassa
Remi, miehen etunimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Remi”, voi hakea sivunnimihaulla, laajalla sivunnimihaulla tai tekstihaulla.
Eemil Viro

| Eemil Viro> Henkilötiedot |
| --- | --- |
Syntynyt: 3. huhtikuuta 2002 (ikä 22) Vantaa, Suomi
Kansalaisuus:   Suomi
Jääkiekkoilija
Lempinimi:  Emppu, EV
Pelipaikka:  puolustaja
Maila:  vasen
Pituus:  183 cm
Paino:  78 kg
Seura
Seura (P):  Detroit Red Wings
Sarja:  NHL
Nyk. seura:  Grand Rapids Griffins (AHL)
Pelinumero:  51 / 5
Pelaajaura
Pääsarjaura:  2019–
Aik. seurat:  TPS (SML)
NHL-varaus:  70. varaus, 2020 Detroit Red Wings
Eemil Mikael Viro (s. 3. huhtikuuta 2002 Vantaa) on suomalainen jääkiekkopuolustaja, joka pelaa NHL-seura Detroit Red Wingsin organisaatiossa. Hän pelaa pääasiassa AHL-joukkue Grand Rapids Griffinsissa.
Ura > Seuraura

Viro syntyi Vantaalla, mutta hän muutti perheineen kaksivuotiaana Naantaliin. Hän aloitti seurassa vanhempiensa vetämän ringettekoulun yhdessä kaksoissiskonsa Eerikan kanssa 2,5-vuotiaina. Viro aloitti jääkiekkoilun pelaamisen VG-62:ssa. Hän siirtyi C-juniori-ikäisenä Turun Palloseuraan. Viro voitti kauden 2016–2017 päätteeksi C-nuorten SM-pronssia. Kaudella 2017–2018 hän nousi TPS:n C-nuorten varakapteeniksi ja voitti koko C-nuorten SM-karsintojen puolustajien piste- ja syöttöpörssin tehoilla 8+25=33. Viro oli joukkueensa tehokkain puolustaja myös C-nuorten SM-sarjassa tehoilla 8+8=16. ja voitti kauden päätteeksi toisen peräkkäisen C-nuorten SM-pronssin. Hänet palkittiin sarjan parhaan puolustajan Ilpo Koskela -palkinnolla sekä valittiin tähdistökentälliseen. Kauden 2018–2019 hän pelasi suurimmaksi osaksi TPS:n B-nuorissa, joiden varakapteenina Viro toimi. Hän oli joukkueen tehokkain puolustaja Jiri Pärssisen kanssa tehoilla 7+13=20. Viro pelasi osan kaudestaan myös TPS:n A-nuorissa.
Kaudella 2019–2020 Viro nousi TPS:n A-nuorten kapteenistoon. Hän teki seurassa SM-liigadebyyttinsä vain 17-vuotiaana 26. lokakuuta 2019 Saimaan Palloa vastaan. Otteluun hänet merkittiin TPS:n seitsemänneksi puolustajaksi. Viro sai ottelussa jääaikaa 11.10 minuuttia. Hän murtautui kauden mittaan TPS:n SM-liigajoukkueeseen, jossa Viron tulokaskausi toi 29 runkosarjaottelussa kolme syöttöpistettä. Hän edusti joukkuetta kauden aikana myös Spengler Cupissa, jossa Viro pelasi kolme ottelua ilman tehopisteitä. Helmikuussa 2020 hän teki TPS:n kanssa kaksivuotisen SM-liigasopimuksen.
Detroit Red Wings varasi Viron kolmannella kierroksella 70. pelaajana NHL:n varaustilaisuudessa 2020. Kaudella 2020–2021 hän teki läpimurtonsa SM-liigassa. Hän teki runkosarjassa 53 ottelussa tehot 4+10=14. Viro teki liigauransa avausmaalin 27. marraskuuta 2020 vieraissa JYPiä vastaan. Hän keräsi ottelussa myös syöttöpisteen oltuaan kakkossyöttäjänä Petteri Wirtasen tekemään maaliin. Pertti Rastela valitsi Viron ottelun Alumnien tähtien kakkostähdeksi. Kauden edetessä hän nousi aina TPS:n ykköspuolustajaksi. Viro teki pudotuspeleissä 13 ottelussa tehot 3+1=4. Hän jakoi koko pudotuspelien puolustajien maalipörssin voiton Lukon Thomas Grégoiren ja Robin Pressin kanssa. Viro maaleista kaksi oli voittomaaleja. Hän teki liigauransa ensimmäisen playoff-maalin kolmannessa puolivälieräottelussa 22. huhtikuuta 2021 vieraissa Pelicansia vastaan, jolloin Viron osuma ratkaisi TPS:lle 2–3-voiton. Pelicansin urheilutoimenjohtaja Janne Laukkanen valitsi hänet ottelun Alumnien tähtien kolmostähdeksi. Neljännessä välieräottelussa 3. toukokuuta 2021 Helsingin IFK:ta vastaan Viro ratkaisi TPS:lle finaalipaikan tehtyään joukkueensa 3–2-voittomaalin ensimmäisessä jatkoerässä ajassa 68.54. Kai Nurminen valitsi hänet ottelun Alumnien tähtien ykköstähdeksi. Hän voitti kauden päätteeksi SM-hopeaa.
Toukokuussa 2021 Viro teki Detroit Red Wingsin kanssa kolmivuotisen NHL-tulokassopimuksen. Hän pelasi kauden 2021–2022 kuitenkin vielä lainalla TPS:ssä. Viro voitti kauden päätteeksi SM-hopeaa.
Syksyn 2022 harjoitusleirin päätteeksi Red Wings lähetti Viron AHL-joukkue Grand Rapids Griffinsiin.